《送李才儒》
宋代·李新

理官食木遥遥胄，一姓而今万顷麻。
浑道娄公能耐事，惟余老子未通家。
行经阊阖云生足，归到方壶雪弄花。
休丐一麾江海去，且扶尧日度清华。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。